# Návrh

# Zákon

**z .................. 2020,**

**ktorým sa mení a dopĺňa zákon č. 435/2000 Z. z. o námornej plavbe**

**v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 435/2000 Z. z. o námornej plavbe v znení zákona č. 581/2003 Z. z., zákona č. 97/2007 Z. z., zákona č. 395/2008 Z. z., zákona č. 278/2009 Z. z., zákona č. 440/2010 Z. z., zákona č. 152/2014 Z. z., zákona č. 259/2015 Z. z., zákona č. 125/2016 Z. z., zákona č. 56/2018 Z. z., zákona č. 177/2018 Z. z. a zákona č. 236/2019 Z. z. sa mení a dopĺňa takto:

1. V § 4 ods. 2 písm. w) sa za slová „štatistické účely“ vkladá čiarka a slová „ na účely tvorby politík Európskej komisie a iných členských štátov a na účely preverovania iných ako členských štátov (ďalej len „tretí štát“) Európskou komisiou“.
2. V § 4 sa odsek 2 dopĺňa písmenami z) až ac), ktoré znejú:

„z) preveruje súlad dokumentácie týkajúcej sa sprostredkovania zamestnania osobou sprostredkujúcou zamestnanie členovi lodnej posádky (ďalej len „sprostredkovateľ zamestnania“) s právnym poriadkom Slovenskej republiky, právne záväznými aktmi Európskej únie a medzinárodnou zmluvou, ktorou je Slovenská republika viazaná1bea) a dodržiavanie tohto zákona a s ním súvisiacich všeobecne záväzných právnych predpisov, právne záväzných aktov Európskej únie a medzinárodnej zmluvy, ktorou je Slovenská republika viazaná,1bea)

aa) vydáva a odoberá osvedčenie na poskytovanie sprostredkovania zamestnania členovi lodnej posádky,

ab) má prístup k informáciám zaznamenaným v inšpekčnej databáze zriadenej a aktualizovanej Európskou komisiou,

ac) informuje Medzinárodnú námornú organizáciu a prístavné orgány pobrežného štátu o údajných nedostatkoch prístavných zberných zariadení na lodný odpad podľa postupov a formulárov vydaných Medzinárodnou námornou organizáciou.“.

1. V § 4 ods. 3 sa slová „inom ako členskom štáte (ďalej len „tretí štát“)“ nahrádzajú slovami „treťom štáte“.
2. § 4 sa dopĺňa odsekmi 16 a 17, ktoré znejú:

„(16) Ministerstvo vydá osvedčenie na poskytovanie sprostredkovania zamestnania členovi lodnej posádky osobe, ktorá má na túto činnosť oprávnenie vydané podľa osobitného predpisu1bia) najviac na päť rokov na základe písomnej žiadosti alebo elektronicky podanej žiadosti s kvalifikovaným elektronickým podpisom sprostredkovateľa zamestnania alebo jeho splnomocneného zástupcu, ktorej prílohami sú:

1. dokument, ktorým sprostredkovateľ zamestnania preukazuje, že vykonáva sprostredkovanie zamestnania pre člena lodnej posádky bez úhrady voči členovi lodnej posádky, ktorému sa zamestnanie sprostredkúva,
2. výpis z obdobného registra, akým je obchodný register alebo živnostenský register vedený v inom členskom štáte alebo v treťom štáte, nie starší ako tri mesiace, ak je žiadateľ cudzinec,
3. kópia poistnej zmluvy na poistenie zodpovednosti za škodu spôsobenú sprostredkovateľom zamestnania, členom lodnej posádky alebo nedodržaním povinností oboch zmluvných strán vyplývajúcich z pracovnej zmluvy,
4. postup umiestňovania člena lodnej posádky na námornú loď,
5. postup vybavovania sťažností člena lodnej posádky,
6. plnomocenstvo sprostredkovateľa zamestnania na podpísanie pracovnej zmluvy s členom lodnej posádky v mene vlastníka námornej lode, ak zmluvu nepodpisuje vlastník námornej lode,
7. kópia platného osvedčenia o námornej práci a platné vyhlásenie o plnení požiadaviek na námornú prácu vydaného námornej lodi alebo kópia dočasného osvedčenia o námornej práci, na ktorú je sprostredkované zamestnanie členovi lodnej posádky, alebo ak je námorná loď registrovaná v námornom registri štátu, ktorý nie je zmluvnou stranou medzinárodnej zmluvy, ktorou je Slovenská republika viazaná,1bea) písomné vyhlásenie vlastníka takejto námornej lode o dodržiavaní medzinárodnej zmluvy, ktorou je Slovenská republika viazaná, 1bea)
8. postup vedenia evidencie členov lodných posádok, ktorým sprostredkovateľ zamestnania sprostredkoval zamestnanie.

(17) Ministerstvo môže osvedčenie na poskytovanie sprostredkovania zamestnania členovi lodnej posádky odobrať, ak zistí závažné nedostatky alebo sprostredkovateľ zamestnania poruší tento zákon, súvisiace všeobecne záväzné právne predpisy, rozhodnutia vydané na jeho základe, právne záväzné akty Európskej únie a medzinárodné zmluvy alebo neumožní alebo odoprie preverenie tohto súladu podľa odseku 2 písm. z).“.

Poznámka pod čiarou k odkazu 1bia znie:

„1bia) Zákon č. 455/1991 Zb. o živnostenskom podnikaní (živnostenský zákon) v znení neskorších predpisov.“.

1. V § 23 ods. 1 sa slová „asistent a lodné mužstvo“ nahrádzajú slovami „asistent, lodné mužstvo a iná osoba“.
2. V § 23 sa za odsek 4 vkladá nový odsek 5, ktorý znie:

 „(5) Inou osobou je člen lodnej posádky, ktorý je v pracovnom pomere k vlastníkovi námornej lode alebo k prevádzkovateľovi námornej lode na účely zabezpečenia prevádzky námornej lode, ale nemá odbornú spôsobilosť na vykonávanie činností zodpovedajúcich oprávneniu na výkon funkcie na námornej lodi a nie je súčasťou minimálneho obsadenia námornej lode. Na inú osobu sa nevzťahujú ustanovenia § 4 ods. 2 písm. j) a l) okrem preukazov spôsobilosti po absolvovaní kvalifikačných kurzov a písm. t), z) a aa), § 4 ods. 16 a 17, § 5 ods. 6 písm. a), § 21 ods. 7 písm. j), § 23 ods. 6 a 8, § 40 ods. 6 a 7, § 41 ods. 8, 11, 12 a 14 a § 44 ods. 4 a 6 druhá veta.“.

Doterajšie odseky 5 až 8 sa označujú ako odseky 6 až 9.

1. V § 26 ods. 3 sa za slovami „vlastníka námornej lode“ čiarka nahrádza slovom „alebo“ a slová „člena lodnej posádky alebo inej osoby prítomnej na lodi“ sa nahrádzajú slovami „člena lodnej posádky“.
2. V § 41 ods. 1 prvej vete sa pred slovo „platný“ vkladajú slová „v listinnej podobe alebo elektronickej podobe“.
3. V § 41 ods. 5 sa slovo „predložením“ nahrádza slovami „a počas nalodenia predložením originálu“.
4. V § 41 ods. 6 prvá veta znie: „Ministerstvo uzná preukaz odbornej spôsobilosti alebo preukaz spôsobilostivydaný iným členským štátom veliteľovi námornej lode alebo dôstojníkovi v súlade s medzinárodnou zmluvou, ktorou je Slovenská republika viazaná 14a) bez ohľadu na ich štátnu príslušnosť, v rozsahu spôsobilosti, funkcie a úrovne zodpovednosti v ňom uvedenom, vydaním potvrdenia o uznaní preukazu odbornej spôsobilosti, a to po overení pravosti a platnosti požadovaných dokladov, pričom sa presvedčí, že veliteľ námornej lode a dôstojník v riadiacej úrovni majú vedomosti z právnych predpisov Slovenskej republiky v oblasti námornej plavby zodpovedajúce funkcii, ktorú môžu vykonávať.“.
5. V § 41 ods. 6 druhej vete sa na konci pripájajú tieto slová: „alebo podať sťažnosť14aa) alebo podnet na prokuratúre14ab) proti nečinnosti ministerstva a po neúspešnom vyčerpaní uvedených prostriedkov, žalobu proti nečinnosti ministerstva14ac)“.

Poznámky pod čiarou k odkazom 14aa až 14ac znejú:

„14aa) Zákon č. 9/2010 Z. z. o sťažnostiach v znení neskorších predpisov.

14ab) § 28 a 29 a § 31 až 36 zákona č. 153/2001 Z. z. o prokuratúre v znení neskorších predpisov.

14ac) § 242 až 251 Správneho súdneho poriadku.“.

1. V § 41 ods. 7 druhej vete sa za slovo „uznanie“ vkladajú slová „vrátane predbežnej analýzy dodržiavania požiadaviek medzinárodnej zmluvy, ktorou je Slovenská republika viazaná 1bdb) tretím štátom, ktorá obsahuje informáciu, že tretí štát je zmluvnou stranou medzinárodnej zmluvy, ktorou je Slovenská republika viazaná, 1bdb) potvrdenie Námorného bezpečnostného výboru Medzinárodnej námornej organizácie, že tretí štát dodržiava ustanovenia medzinárodnej zmluvy, ktorou je Slovenská republika viazaná1bdb) a ďalšie dôvody na uznanie tretieho štátu“.
2. V § 41 odsek 10 znie:

„(10) Ak bol preukaz odbornej spôsobilosti, potvrdenie preukazu odbornej spôsobilosti a preukaz spôsobilosti vydaný podľa medzinárodnej zmluvy, ktorou je Slovenská republika viazaná1bdb) pred 1. januárom 2017, ministerstvo určí, či žiadateľ o vydanie preukazu odbornej spôsobilosti, potvrdenia preukazu odbornej spôsobilosti a preukazu spôsobilosti je povinný absolvovať dodatočné školenie podľa požiadaviek na danú funkciu alebo preskúšanie, aby preukázal, že spĺňa podmienky ustanovené v medzinárodnej zmluve, ktorou je Slovenská republika viazaná.1bdb)“.

1. V § 41 sa za odsek 10 vkladá nový odsek 11, ktorý znie:

„(11) Ministerstvo môže v odôvodnených prípadoch povoliť výnimku členovi lodnej posádky na výkon pracovnej činnosti na námornej lodi najviac na tri mesiace, ak je člen lodnej posádky držiteľom preukazu odbornej spôsobilosti a potvrdenia preukazu odbornej spôsobilosti vydaného iným členským štátom a podal žiadosť o uznanie preukazu odbornej spôsobilosti, ale ministerstvo ešte nevydalo potvrdenie o uznaní preukazu odbornej spôsobilosti.“.

Doterajšie odseky 11 až 19 sa označujú ako odseky 12 až 20.

1. V § 41 ods. 12 sa nad slovom „lode“ odkaz „14aa)“ nahrádza odkazom „14ad)“.

Poznámka pod čiarou k odkazu 14ad znie:

„14ad) [§ 15 ods. 2 písm. c)](https://www.noveaspi.sk/products/lawText/1/50124/1/ASPI%253A/355/2007%20Z.z.%252315.2.c) a [§ 16 ods. 1 zákona č. 355/2007 Z. z.](https://www.noveaspi.sk/products/lawText/1/50124/1/ASPI%253A/355/2007%20Z.z.%252316.1) v znení zákona č. [136/2010 Z. z.](https://www.noveaspi.sk/products/lawText/1/50124/1/ASPI%253A/136/2010%20Z.z.)“.

1. V § 41 sa za odsek 12 vkladá nový odsek 13, ktorý znie:

„(13) Ministerstvo akceptuje v listinnej podobe alebo elektronickej podobe preukaz spôsobilosti alebo písomné potvrdenie o splnení požiadaviek medzinárodnej zmluvy, ktorou je Slovenská republika viazaná1bdb) vydané iným členským štátom členovi lodnej posádky bez ohľadu na jeho štátnu príslušnosť. Ak ministerstvo neakceptuje preukaz spôsobilosti alebo písomné potvrdenia o splnení požiadaviek medzinárodnej zmluvy, ktorou je Slovenská republika viazaná1bdb) vydané iným členským štátom, vydá o tom rozhodnutie. Žiadateľ o akceptovanie preukazu spôsobilosti alebo písomného potvrdenia o splnení požiadaviek medzinárodnej zmluvy, ktorou je Slovenská republika viazaná1bdb) má právo podať opravný prostriedok, ak je jeho žiadosť o akceptovanie preukazu spôsobilosti alebo písomného potvrdenia o splnení požiadaviek medzinárodnej zmluvy, ktorou je Slovenská republika viazaná1bdb) zamietnutá alebo podať sťažnosť14aa) alebo podnet na prokuratúre14ab) proti nečinnosti ministerstva a po neúspešnom vyčerpaní uvedených prostriedkov, žalobu proti nečinnosti ministerstva.14ac)“.

Doterajšie odseky 13 až 20 sa označujú ako odseky 14 až 21.

1. V § 41 ods. 15 sa slová „odseku 11“ nahrádzajú slovami „odseku 12“.
2. V § 41 ods. 17 a 18 sa slová „odseku 14“ nahrádzajú slovami „odseku 16“.
3. V § 41 sa za odsek 19 vkladá nový odsek 20, ktorý znie:

„(20) Ministerstvo akceptuje lekárske potvrdenie vydané iným členským štátom bez ohľadu na štátnu príslušnosť žiadateľa o akceptovanie lekárskeho potvrdenia, ak bolo vydané v súlade s medzinárodnou zmluvou, ktorou je Slovenská republika viazaná.14c) Ak ministerstvo neakceptuje lekárske potvrdenie vydané iným členským štátom, vydá o tom rozhodnutie. Žiadateľ o akceptovanie lekárskeho potvrdenia má právo podať opravný prostriedok, ak je jeho žiadosť o akceptovanie lekárskeho potvrdenia zamietnutá alebo podať sťažnosť14aa) alebo podnet na prokuratúre14ab) proti nečinnosti ministerstva a po neúspešnom vyčerpaní uvedených prostriedkov, žalobu proti nečinnosti ministerstva.14ac)“.

Doterajšie odseky 20 a 21 sa označujú ako odseky 21 a 22.

1. V § 42 ods. 5 písm. a) sa pred slovo „miesto“ vkladajú slová „celé meno a celé priezvisko, dátum a“.
2. V § 42 sa odsek 5 dopĺňa písmenom e), ktoré znie:

„e) miesto a dátum uzatvorenia pracovnej zmluvy.“.

1. V § 47 ods. 3 druhej vete sa slová „posádky námornej lode“ nahrádzajú slovami „lodnej posádky“.
2. Za § 55 sa vkladá § 55a, ktorý vrátane nadpisu znie:

„§ 55a

Výmaz rekreačného plavidla z registra rekreačných plavidiel

(1) O výmaze rekreačného plavidla z registra rekreačných plavidiel rozhodne ministerstvo

a) na návrh vlastníka rekreačného plavidla,

b) bez návrhu.

(2) Ministerstvo vykoná výmaz rekreačného plavidla z registra rekreačných plavidiel na návrh, ak sa

a) stratilo rekreačné plavidlo alebo ak sa rekreačné plavidlo stalo trvalo nespôsobilým na plavbu,

b) zmenila štátna vlajka rekreačného plavidla pri zmene jeho registrácie.

(3) Ministerstvo vykoná výmaz rekreačného plavidla z registra rekreačných plavidiel bez návrhu, ak

a) sa vykonala prestavba rekreačného plavidla alebo jej úprava takým spôsobom, že nezodpovedá pôvodným podmienkam zápisu do registra,

b) sa v dôsledku námornej nehody alebo námornej mimoriadnej udalosti stalo rekreačné plavidlo trvalo nespôsobilým na plavbu.

(4) Výmazom rekreačného plavidla z registra rekreačných plavidiel sa končí platnosť registračného listu.

(5) Vlastník rekreačného plavidla alebo prevádzkovateľ rekreačného plavidla po jeho výmaze z registra rekreačných plavidiel bez zbytočného odkladu vráti ministerstvu registračný list a iné doklady rekreačného plavidla vydané ministerstvom.

(6) Zápisy v registra rekreačných plavidiel sa uchovávajú počas desiatich rokov od výmazu rekreačného plavidla z registra rekreačných plavidiel.

1. V § 56 ods. 4 sa slovo „iné“ nahrádza slovom „ďalšie“.
2. V § 56 ods. 5 sa slovo „Inou“ nahrádza slovom „Ďalšou“.
3. V § 60 ods. 2 písm. d) sa slová „ods. 13“ nahrádzajú slovami „ods. 15“.
4. V § 60 ods. 2 písm. f) sa slová „ods. 15“ nahrádzajú slovami „ods. 17“.
5. V § 60 ods. 5 písm. j) sa vypúšťajú slová „a zvyškov nákladu“.

V poznámke pod čiarou k odkazu 20c sa citácia „Nariadenie vlády Slovenskej republiky č. [66/2007 Z. z.](https://www.noveaspi.sk/products/lawText/1/50124/1/ASPI%253A/66/2007%20Z.z.) o prístavných zberných zariadeniach na lodný odpad a na zvyšky nákladu.“ nahrádza citáciou „Nariadenie vlády Slovenskej republiky č. [.../2020 Z. z.](https://www.noveaspi.sk/products/lawText/1/50124/1/ASPI%253A/66/2007%20Z.z.) o prístavných zberných zariadeniach na lodný odpad.“.

1. V § 63 ods. 2 sa za slovo „predpisu1bc)“ vkladá čiarka a slová „osvedčenia na poskytovanie sprostredkovania zamestnania členovi lodnej posádky, potvrdenia o výmaze“.
2. V § 63 sa odsek 3 dopĺňa písmenami j) a k), ktoré znejú:

„j) osvedčenie na poskytovanie sprostredkovania zamestnania členovi lodnej posádky podľa § 4 ods. 2 písm. aa),

k) potvrdenie o výmaze podľa § 17 a 55a.“.

1. V prílohe č. 1 sa vypúšťa šiesty bod a deviaty bod.

Doterajší siedmy bod a ôsmy bod, desiaty bod až dvadsiaty prvý bod sa označujú ako šiesty bod až devätnásty bod.

1. Príloha č. 1 sa dopĺňa dvadsiatym bodom a dvadsiatym prvým bodom, ktoré znejú:

„20. Smernica Európskeho parlamentu a Rady (EÚ) 2019/883 zo 17. apríla 2019 o prístavných zberných zariadeniach na vykladanie odpadu z lodí, ktorou sa mení smernica 2010/65/EÚ a zrušuje smernica 2000/59/ES (Ú. v. EÚ L 151, 7.6.2019).

21. Smernica Európskeho parlamentu a Rady (EÚ) 2019/1159 z 20. júna 2019, ktorou sa mení smernica 2008/106/ES o minimálnej úrovni prípravy námorníkov a zrušuje smernica 2005/45/ES o vzájomnom uznávaní osvedčení námorníkov vydávaných v členských štátoch (Ú. v. EÚ L 188, 12.7.2019).“.

1. Slová „osoba sprostredkujúca zamestnanie člena lodnej posádky“ vo všetkých tvaroch sa v celom texte zákona nahrádzajú slovom „sprostredkovateľ zamestnania“ v príslušnom tvare.

Čl. II

Tento zákon nadobúda účinnosť 28. júna 2021.